25. apríl 2023

Rozšírenie spolupráce na podporu digitálnych inovácií

Strategické partnerstvo spoločností Henkel a SAP dosiahlo novú úroveň

Düsseldorf – Spoločnosti Henkel a SAP spojili sily na podporu digitálnych inovácií s využitím jedinečnej kombinácie softvéru, technológií a ekosystému pripravených na budúcnosť, ktorá ďalej posilní digitálnu transformáciu spoločnosti Henkel.

Súčasťou nového riešenia budú dve významné zmeny: nasadenie najmodernejšieho softvéru SAP S/4HANA a kompletný prechod na cloudové služby. Spoločnosť Henkel tak získa náskok pred konkurenciou vďaka podstatne rýchlejšiemu prístupu k najnovším digitálnym inováciám a zároveň zabezpečí, že podnik bude profitovať z nového ekosystému, technológií a softvérového výkonu.

Vďaka tomuto partnerstvu dokáže spoločnosť Henkel využiť výhody rozhodovania založeného na dátach v reálnom čase a skrátiť čas potrebný na uvedenie nových produktov na trh vďaka optimalizovaným a udržateľnejším procesom. *„Digitalizácia je spolu s inováciami a trvalou udržateľnosťou jedným z kľúčových pilierov našej agendy pre zmysluplný rast, ktorá nám pomáha udržiavať si náskok pred konkurenciou. Na digitalizáciu všetkých našich obchodných činností potrebujeme presne takúto úzku spoluprácu – aby sme mohli spoločne inovovať a zdieľať odborné znalosti. Preto som šťastný, že naše dlhodobé partnerstvo so spoločnosťou SAP dosiahlo novú úroveň digitálnych inovácií,“* hovorí predseda predstavenstva spoločnosti Henkel Carsten Knobel. *„Naše rozhodnutie posilniť vzájomnú spoluprácu je odrazom nášho odhodlania inovovať a našej ochoty prijať zmenu, aby sme ďalej posilnili svoje podnikanie,“* dodáva.

*„Digitalizáciou a automatizáciou svojich kľúčových procesov získavajú organizácie agilitu a rýchlosť, ktoré potrebujú nato, aby dokázali reagovať na náhle zmeny,“* hovorí Christian Klein, CEO a člen výkonnej rady spoločnosti SAP SE. *„Sme nadšení, že môžeme rozšíriť našu dlhoročnú spoluprácu so spoločnosťou Henkel, aby sme urýchlili jej prechod na digitálne cloudové služby a pomohli pripraviť jej podnikanie na budúcnosť,“* dodáva.

**Spolupráca pri inováciách**

Spolupráca medzi spoločnosťami Henkel a SAP trvá už desaťročia a ďaleko presahuje rámec samotného nákupu softvéru a technológií. Ide skôr o spoluprácu na inováciách a vývoji riešení, ktoré zodpovedajú obchodným potrebám a výzvam spoločnosti Henkel pri jej digitalizácii a prinášajú skutočnú pridanú hodnotu. Posilnením svoje doterajšej spolupráce spravili obe spoločnosti rozhodujúci krok, aby inovácie posunuli na vyššiu úroveň.

*„Pre spoločnosť Henkel sú softvér a technológie kľúčovým zdrojom inovácií. SAP má viac než 50 rokov odborných skúsenosti s podnikovými procesmi a technológiami. Spoločne posilníme digitálnu transformáciu spoločnosti Henkel využitím inovatívneho výkonu a technologického ekosystému spoločnosti SAP,“* hovorí Michael Nilles, riaditeľ pre digitalizáciu a informatizáciu v spoločnosti Henkel.

*„Strategické partnerstvo so spoločnosťou Henkel predstavuje míľnik v misii spoločnosti SAP, ktorou je pomáhať spoločnostiam pri ich transformácii na inteligentné spoločnosti,“* dodáva Juergen Mueller, technologický riaditeľ a člen výkonnej rady spoločnosti SAP SE. *„Pomocou softvéru SAP S/4HANA a platformy SAP Business Technology Platform chceme posunúť digitálne inovácie v spoločnosti Henkel na vyššiu úroveň.“*

O spoločnosti Henkel

Vďaka svojim značkám, inováciám a technológiám je spoločnosť Henkel svetovým lídrom na trhoch s priemyselným a spotrebným tovarom. Obchodná divízia Adhesive Technologies je globálnym lídrom na trhu so spojovacími a lepiacimi materiálmi, tmelmi a funkčnými nátermi. Obchodná divízia Consumer Brands sa drží na popredných miestach na mnohých svetových trhoch predovšetkým v segmentoch vlasovej kozmetiky a pracích a čistiacich prostriedkov pre domácnosť. Medzi tri najsilnejšie značky spoločnosti patria Loctite, Persil a Schwarzkopf. Vo finančnom roku 2021 vykázala spoločnosť Henkel obrat vo výške viac než 20 mld. eur a upravený prevádzkový zisk približne vo výške 2,7 mld. eur. Prioritné akcie spoločnosti Henkel sú kótované na nemeckom akciovom indexe DAX. Udržateľnosť už dlhodobo patrí medzi tradičné priority spoločnosti Henkel, pričom na plnenie konkrétnych cieľov má spoločnosť vypracovanú jasnú stratégiu dlhodobej udržateľnosti. Spoločnosť Henkel bola založená v roku 1876 a dnes celosvetovo zamestnáva viac než 50 000 zamestnancov, ktorých spája silná firemná kultúra, spoločné hodnoty a spoločné poslanie: „Pioneers at heart for the good of generations“. Viac informácií nájdete na stránkach [www.henkel.com](http://www.henkel.com).

O spoločnosti Henkel Slovensko

Na Slovensku pôsobí Henkel vo všetkých troch strategických oblastiach už od roku 1991 a zároveň je HENKEL SLOVENSKO spol. s r. o. pôsobiskom najväčšej expertnej pobočky Global Business Solutions+ spoločnosti Henkel celosvetovo. Global Business Solutions+ Bratislava ‏(GBS+ Bratislava) patrí od svojho založenia v roku 2006 k dôležitej súčasti spoločnosti Henkel, zabezpečujúcej služby v Európe a globálne vo viac než 30 jazykoch. V súčasnosti zamestnáva viac než 1 600 pracovníkov. HENKEL SLOVENSKO spol. s r. o. predáva viac ako 50 značiek a dnes zamestnáva, spolu s GBS+ Bratislava, viac ako 1 800 zamestnancov. Viac informácií nájdete na stránke [www.henkel.sk](http://www.henkel.sk).

Kontakt

Zuzana Kaňuchová

Riaditeľka korporátnej komunikácie

Telefón: +421 917 160 597

E-mail: [zuzana.kanuchova@henkel.com](mailto:zuzana.kanuchova@henkel.com)